**Ministru kabineta rīkojuma projekta „Grozījumi Pasākumu plānā 2021. gada tautas skaitīšanas sagatavošanai un organizēšanai”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1.  |  Pamatojums | Nepieciešamība aktualizēt ar Ministru kabineta 2015.gada 2.jūnija rīkojumu Nr.280 “Par Pasākumu plānu 2021.gada tautas skaitīšanas sagatavošanai un organizēšanai” (turpmāk – Rīkojums) apstiprināto Pasākumu plānu 2021.gada tautas skaitīšanas sagatavošanai un organizēšanai (turpmāk - Pasākumu plāns).Rīkojuma projekts sagatavots, pamatojoties uz Pasākumu plāna izpildē iesaistīto institūciju iesniegtajiem priekšlikumiem plāna grozījumiem.  |
|  2.  |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Tautas skaitīšana Latvijā tiek organizēta saskaņā ar Eiropas Parlamenta un Padomes 2008.gada 9.jūlija Regulu (EK) Nr.763/2008 par iedzīvotāju un mājokļu skaitīšanu (turpmāk - Regula Nr.763/2008), ar ko noteikts pamata jeb obligāto tematu loks Eiropas Savienības (turpmāk - ES) dalībvalstīm. Pasākumu plāns tika sagatavots ņemot vērā, ka tautas skaitīšanā 2021.gadā tiks ietverti tie paši temati, kas noteikti kā obligāti 2011.gadā, atbilstoši Regulas Nr.763/2008 prasībām.Ministru kabineta 2013.gada 16.aprīļa sēdē (prot. Nr.20, 48.§), izskatot Ekonomikas ministrijas iesniegto informatīvo ziņojumu „Par nākamās, 2021.gada tautas skaitīšanas sagatavošanas pilnveidošanu”, tai skaitā salīdzinošus izmaksu aprēķinus, ja tiktu izmantotas dažādas tautas skaitīšanas veikšanas metodes, tika atbalstīts priekšlikums 2021.gada tautas skaitīšanu veikt, izmantojot administratīvos datu avotus, kā arī regulārajos Centrālās statistikas pārvaldes (turpmāk - CSP) veicamajos apsekojumos iegūto informāciju.Ekonomikas ministrija sadarbībā ar CSP ir sagatavojusi grozījumus Rīkojumā un ar Rīkojumu apstiprinātajā Pasākuma plānā atbilstoši aktuālajai situācijai.Pasākumu plānā, lai 2021. gada tautas skaitīšanā precīzāk novērtētu iedzīvotāju skaitu valstī un valsts administratīvajās teritorijās, CSP tika uzdots 2015. gadā organizēt un veikt tautas mikroskaitīšanu.Analizējot tautas mikroskaitīšanā iegūtos datus, CSP secināja, ka izstrādātās iedzīvotāju skaita ikgadējās novērtēšanas metode, kas balstīta uz administratīvo datu avotu datiem, neļauj pietiekami precīzi novērtēt iedzīvotāju skaitu vecuma grupā no 18 līdz 26 gadiem, kad iedzīvotāji gan mācību, gan darba dēļ ir mobilāki un ir problemātiski noteikt viņu dzīvesvietu, balstoties tikai uz administratīvo datu avotu informāciju.Lai sagatavotu kvalitatīvu kvantitatīvo datu kopumu par Latvijas iedzīvotāju ārējo (starptautisko) migrāciju CSP ikgadējā pastāvīgo iedzīvotāju skaita novērtējuma metodoloģijas pilnveidošanai un augstākas kvalitātes datu iegūšanai par iedzīvotājiem 2021. gada tautas skaitīšanā, nepieciešams esošos pasākumus papildināt ar Ārējās migrācijas paneļapsekojumu 2018.gadā, kam līdzekļi ir piešķirti.Pasākumu plānā, saskaņā ar Regulā Nr.763/2008, noteikto obligāto iedzīvotāju mājokļus raksturojošo tematu, informācijas iegūšanai nākamajā tautas skaitīšanā kā vienīgais administratīvo datu avots var tikt izmantota Valsts zemes dienesta (turpmāk – VZD) Nekustamā īpašuma valsts kadastra informācijas sistēma (turpmāk – NĪVKIS). Līdz šim finansējuma pieejamības problemātika negatīvi ietekmēja VZD pasākumu īstenošanas gaitu, neļaujot tos īstenot plānotā apmērā un laikā. Pamatojoties uz to, ka iepriekšējos un 2018. gadā VZD papildu līdzekļi informācijas pilnīguma un kvalitātes uzlabošanai nav piešķirti, VZD ierosina Plāna 1.tabulas 2.2., 2.3., 2.4., 2.5. 2.6. un 2.8. apakšpunktus dzēst. Līdz ar to esošo resursu ietvaros tiks meklētas citas iespējas nodrošināt minimāli nepieciešamo datu kvalitāti par mājokļiem, un izpildīt Regulas Nr.763/2008 prasības attiecībā uz mājokļu skaitīšanu. Bez tam, lai 2021.gada tautas skaitīšanu varētu veikt, visu nepieciešamo informāciju iegūstot tikai no administratīvajiem datu avotiem, ieskaitot citu ministriju un institūciju uzturētos administratīvo datu avotus, nepieciešamie papildus finanšu līdzekļi Iekšlietu ministrijai (Pilsonības un migrācijas lietu pārvaldei) Iedzīvotāju reģistra Informācijas sistēmas programmatūras pilnveidošanai ir piešķirti 2018.gadā.  |
|  3.  |  Projekta izstrādē iesaistītās institūcijas |  Ekonomikas ministrija, Centrālā statistikas pārvalde, Iekšlietu ministrija, Pilsonības un migrācijas lietu pārvalde, Tieslietu ministrija, Valsts zemes dienests. |
|  4.   |  Cita informācija |  Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | 2021.gada tautas skaitīšanas sagatavošanā un organizēšanā iesaistītās valsts institūcijas.  |
|  2.  |  Tiesiskā regulējuma ietekme uz tautsaimniecību un administratīvo slogu |  Rīkojuma projekta tiesiskais regulējums nemaina sabiedrības mērķgrupas tiesības un pienākumus, kā arī veicamās darbības. |
|  3. |  Administratīvo izmaksu monetārs novērtējums | Valsts institūcijas Pasākuma plāna aktivitātes veic ikgadējā budžeta piešķirtā finansējuma ietvaros. |
|  4. |  Cita informācija |  Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017 | Turpmākie trīs gadi (*euro*) |
| 2018 | 2019 | 2020 |
|  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 223 389 | 0 | 0 | 0 | 0 |
| 1.1. valsts pamatbudžets, tai skaitā, ieņēmumi no maksas pakalpojumiem un citi pašu ieņēmumi  | 223 389 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 223 389 | 0 | 250 000 | 0 | 0 |
| 2.1. valsts pamatbudžets | 223 389 | 0 | 250 000 | 0 | 0 |
|  *2.1.1. Ekonomikas ministrija* | *223 389* | *0* | *164 628* | *0* | *0* |
|  *2.1.2. Iekšlietu ministrija* | *0* | *0* | *85 372* | *0* | *0* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -250 000 | 0 | 0 |
| 3.1. valsts pamatbudžets | 0 | 0 | -250 000 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):6.1. detalizēts ieņēmumu aprēķins | 2021.gada tautas skaitīšanas izdevumi CSP ir iekļauti Ministru kabineta rīkojumā Nr. 281 “Par ilgtermiņa saistību iekļaušanu likumprojektā “Par valsts budžetu 2016.gadam” un turpmākajiem gadiem jaunajai politikas iniciatīvai “2021.gada tautas skaitīšanas sagatavošana un organizēšana” un datu apstrādei līdz 2023.gadam.”2018.gadā CSP piešķirts papildu finansējums 164 628 EUR apmērā aktivitātes “Ārējās migrācijas paneļapsekojums” īstenošanai. |
| 6.2. detalizēts izdevumu aprēķins | Izdevumi nepieciešami, izlases veida apsekojuma veikšanai divas reizes pēc kārtas (gada sākumā un gada beigās) apsekojot vienas un tās pašas 20 000 izlasē iekļautās mājsaimniecības. Paredzētais atbildētības līmenis ir 65%. Izmantojot datorizētās intervijas internetā (CAWI - *computer assisted web interview*), plānots aptaujāt 10% jeb 2000 izlasē iekļauto mājsaimniecību, ar telefonintervijas (CATI – *computer assisted telephone interview)* palīdzību plānots aptaujāt 45% jeb 8100 mājsaimniecības un 9900 mājsaimniecību tiks aptaujātas izmantojot datorizēto tiešās intervijas metodi (CAPI - *computer assisted personal interview)*. Izdevumu sadalījums:Preces un pakalpojumi: 38 142 EUR 1. transporta izdevumi 19 008 EUR (2 apsekojumi x 9 900 mājsaimniecību x 0,8 litri x 1,20 EUR);
2. izdevumi par sabiedrisko transportu  240 EUR (2 apsekojumi x 300 mājsaimniecību  x 0,4 EUR);
3. telefonizmaksas (telefoninterviju veikšanai) 2 140 EUR;
4. pasta izdevumi 15 154 EUR;
5. intervētāju apmācības (dienas nauda, transporta izdevumi) 1 600 EUR.

Atlīdzība: 126 486 EUR 1. atlīdzība intervētājiem, kas veiks aptaujāšanu mājsaimniecībās (ar darba devēja nodokli) 102 644 EUR (2 apsekojumi x iegūtas anketas 9 900 x 0.65=12 870 x koeficients 1,25 x 4,7 EUR/ stundas likme =75 611 EUR + neatbildētība 9 900 -6 435=3 465 x 2 apsekojumi x koeficients 0,22 x 4,7 EUR/ stundas likme = 7 166 EUR + darba devēja nodoklis 19 867 EUR);
2. atlīdzība intervētājiem, kas veiks telefonaptaujas (ar darba devēja nodokli) 16 714 EUR;
3. kompensācija par personīgā transporta izmantošanu 7 128 EUR (2 apsekojumi x 9 900 mājsaimniecību x 9km x 0,04 EUR);

PMLP programmatūras izmaiņas darbiem ir nepieciešamas 350 cilvēkdienas, 1 cilvēkdienas cena vidēji 243,92 euro (ar PVN); Nepieciešamais finansējums 243,92 euro x 350= 85 372 EUR. |
|  7. Cita informācija | Lai īstenotu rīkojuma projektā paredzētās aktivitātes, likumprojektā ”Par valsts budžetu 2018.gadam” un likumprojektā ”Par vidējā termiņa budžeta ietvaru 2018., 2019. un 2020.gadam” ir paredzēts papildu finansējums 2018.gadam Ekonomikas ministrijas budžeta programmā 24.00.00 “Centrālā statistikas pārvalde” 164 628 *euro* apmērā un Iekšlietu ministrijas budžeta apakšprogrammā 11.01.00 “Pilsonības un migrācijas lietu pārvalde” 85 372 *euro* apmērā prioritārā pasākuma “Pasākumu plāna nodrošināšana 2021. gada tautas skaitīšanas sagatavošanai un veikšanai” īstenošanai. Vienlaikus rīkojuma projektā precizēts CSP finansējuma sadalījums starp kārtējiem izdevumiem un kapitālajiem izdevumiem no 2018. gada līdz 2021.gadam pārdalot daļu finanšu līdzekļu no 1.1. pasākuma “Sociālajai statistikai, tai skaitā 2021.gada tautas skaitīšanas programmas izpildei un ikgadējai iedzīvotāju skaita novērtēšanai, nepieciešamās datu noliktavas (datu apstrādes sistēmas izveide un uzturēšana)” uz 1.5. pasākumu “2021.gada tautas skaitīšanas organizēšana un veikšana, iegūto datu apstrāde un izplatīšana”.  |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
|  **Projekts šo jomu neskar.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 763/2008. |
| 2. | Citas starptautiskās saistības | Nav attiecināms. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 763/2008 3. pants, 5. panta 1. punkts un pielikums.  | Rīkojuma 1. punkts. | Nodrošina Regulas Nr. 763/2008 3. panta, 5. panta 1. punkta un pielikuma prasību piemērošanu pilnībā. | Nav. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav attiecināms. | Nav attiecināms. | Nav attiecināms. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
|  1. |  Plānotās sabiedrības līdzdalības un komunikācijas aktivitātes saistībā ar projektu |  Īpašas sabiedrības līdzdalības un komunikācijas aktivitātes nav plānotas. |
|  2.  |  Sabiedrības līdzdalība projekta izstrādē | Nav. |
|  3. |  Sabiedrības līdzdalības rezultāti | Nav. |
|  4. |  Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ekonomikas ministrija, Centrālā statistikas pārvalde, Iekšlietu ministrija, Pilsonības un migrācijas lietu pārvalde. |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūciju cilvēkresursiem. | Rīkojuma projekts nemaina valsts institūciju kompetenci un funkcijas.Rīkojuma projekts neparedz veidot jaunas, likvidēt esošās vai reorganizēt valsts institūcijas.  |
|  3. |  Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

30.10.2017.

P.Veģis, 67366771

Peteris.Vegis@csb.gov.lv